Ad hominem

Ad hominem (bahasa Latin: "terhadap orang"), singkatan dari argumentum ad hominem, ialah sebuah strategi retorik, di mana seseorang menyerang kesalahan pada tulisan, istilah, pemilihan kata, perwatakan, motif, atau ciri-ciri peribadi seseorang penghujah ketika melawan hujahnya berbanding melawan hujahnya itu sendiri. Ad hominem biasanya dipandang sebagai falasi. Apa-apa ciri yang menjadi subjek ad hominem itu termasuk jantina, kaum, agama, warna kulit, bentuk mata, dan lain semacamnya sehingga suatu debat menjadi tak berkesan serta cenderung menjadi medan penghinaan dan caci maki.

Contoh ad hominem termasuk:

 Carl Sagan ialah seorang pengguna ganja, maka karya-karyanya tipu belaka.
 Jimi Hendrix meninggal kerana ketagihan, maka muziknya teruk.
 Kerana dia dalam kelompok X, dia tak boleh diharap.

Sejarah 

Pelbagai jenis hujah ad hominem telah dikenal pasti di Barat setidaknya sejak zaman Yunani Purba. Aristoteles, dalam karyanya Sophistic Refutations, memperincikan tentang kekeliruan saat seseorang menyerang dirinya berbanding hujahnya. Banyak contoh argumen ad hominem kuno bukan falasi dapat ditemui dalam karya seorang ahli falsafah aliran Pyrrhonisme, Sextus Empiricus. Dalam hujah ini, konsep dan asumsi lawan digunakan sebagai sebahagian strategi dialektik untuk melawan dalam menunjukkan ketidakseimbangan hujah dan andaian mereka sendiri. Dalam ad hominem jenis ini, hujah ditujukan kepada orang (ad hominem), tetapi tanpa menyerang sifat individu yang membuat hujah.

Kritikan 
Ketika ad hominem dilakukan terhadap sebuah pernyataan, penting untuk membezakan sama ada pernyataan tersebut merupakan hujah atau pernyataan fakta. Dalam kes kedua, isu kredibiliti penghujah mungkin dianggap penting.

Doug Walton, ahli akademik dan penulis Kanada, menyatakan bahawa ad hominem bukan selalunya falasi, dan dalam beberapa kes, pertanyaan mengenai perilaku peribadi, karakter, motif dan lain-lain adalah sah dan relevan dengan masalah ini, seperti ketika secara langsung membicarakan hipokrisi, atau tindakan yang bertentangan dengan kata-kata subjek. Ahli falsafah Charles Taylor berpendapat bahawa ad hominem adalah penting untuk memahami isu-isu moral tertentu, dan menganggapnya sebagai lawan dari fikiran apodiktis naturalisme secara falsafah.

Rujukan

Bacaan lanjut 
 

Falasi logik
Perkataan dan frasa Latin
Teknik propaganda
Retorik